Työ- ja elinkeinoministeriö  kannustaa suomalaisia astronauttikoulutuksen hakuprosessissa. Suomessa on potentiaalia ja osaamista tällaiseen tehtävään. Suomi tekee parhaillaan selvitystä osallistumisesta miehitettyjen lentojen ohjelmaan. Suomessa on potentiaalia ja osaamista tällaiseen tehtävään.
Astronauttihaussa hakijoita arvioidaan pelkästään hakijoiden omien ominaisuuksien ja hakukriteerien perusteella. Siten kansalaisuudella ei ole merkitystä hakuprosessin aikana, vaan haussa etsitään parhaita eurooppalaisia kandidaatteja.
Ura-astronauttien osalta todennäköisyys suomalaisten valinnalle on pieni, mutta astronauttireserviin hakuprosessissa menestyneellä suomalaisella hakijalla on hyvät mahdollisuudet.
Jo hakuprosessiin osallistuminen on hieno mahdollisuus tutustua Euroopan avaruusjärjestöön ja sen mahdollisuuksiin. Astronautiksi valitaan vain kourallinen hakijoista, mutta hakuprosessi voi toimia väylänä myös muihin tehtäviin ESAssa. ESA tulee palkkaamaan seuraavan 10 vuoden aikana yli 100 uutta asiantuntijaa vuodessa muihin avaruustoiminnan tehtäviin.